**Alla Borisovna Pugatšova** (ven. Алла Борисовна Пугачёва, s. 15. huhtikuuta 1949 Moskova, Neuvostoliitto) on venäläinen poplaulaja. Hän on kaupallisesti menestynein neuvostoliittolainen ja venäläinen laulaja. Vuonna 1991 hänelle myönnettiin korkein Neuvostoliitossa esiintyvälle taiteilijalle myönnettävä palkinto, Neuvostoliiton kansantaiteilijan arvonimi (*Народный артист СССР*). Vuonna 2022 hän asettui ensimmäisenä laajan yleisön tuntemana taiteilijana vastustamaan Venäjän hyökkäystä Ukrainaan.

BBC valitsi Pugatsovan vuonna 2022 sadan vaikutusvaltaisen ja innostavan naisen listalle 100 Women.

Ura
---

Alla Pugatšova esiintymässä Itä-Berliinissä vuonna 1976.
Pugatšova aloitti laulajanuransa jo pikkutyttönä, ja vuonna 1965 ilmestyi hänen ensimmäinen laulunsa "Robot". 1960- ja 1970-luvulla hän kierteli maata viihdelaulajana ja esiintyi myös elokuvissa. Suureen suosioon hän nousi 1970-luvun loppupuolella kappaleellaan "Harlekiini" ja esiinnyttyään Cannesin laulufestivaaleilla. 1980-luvun alussa hän levytti suuren menestysiskelmän "Miljoona ruusua" (Million alyh roz). Vuonna 1985 julkaistiin Ruotsissa Pugatšovan englanninkielinen albumi *Watch Out*, jonka julkaisi levy-yhtiö Melodija Neuvostoliitossa nimellä *Alla Pugacheva in Stockholm*.

Neuvostoliiton hajoamisen jälkeen Pugatšova muun muassa perusti omaa nimeään kantavan lehden, hajusteen ja kenkämerkin. Hän sai valtionjohdolta useita tunnustuksia. Vuonna 1997 hän edusti Venäjää Eurovision laulukilpailussa kappaleella "Primadonna" ja sijoittui sijalle 15. Viime aikoina Pugatšova on johtanut kotimaassaan *Idols*-kilpailua muistuttavaa television *Fabrika zvjozd* ('tähtitehdas') -kykyjenetsintäkilpailua. Hän on myös ollut vahvasti esillä lööpeissä ja juorulehtien sivuilla.

Yksityiselämä
-------------

Pugatšovan äiti on Zinaida Аrhipovna Odegova, isä Boris Mihailovitš Pugatšov. Hänellä on tytär, myös tunnettu viihdetaiteilija Kristina Edmundovna Orbakaite (s. 25. toukokuuta 1971) ja tällä lapset Nikita (s. 21. toukokuuta 1991), Deni (s. 10. toukokuuta 1998) ja Klavdia (s. 30 maaliskuuta 2012). Pugatšova on ollut naimisissa viidesti, 1969–1973 Mykolas Orbakasin kanssa, 1976–1980 Aleksander Stefanivitšin kanssa, 1985–1993 Jevgeni Boldinin kanssa, 1994–2005 Filipp Kirkorovin kanssa ja (2011–) Maksim Galkinin kanssa. Galkinilla ja Pugatšovalla on kaksoset, poika ja tyttö, jotka synnytti sijaissynnyttäjä vuonna 2013.

Lähteet
-------

1. ↑  Russian pop star Alla Pugacheva speaks out against war in Ukraine *The Guardian*.  18.9.2022. Viitattu 3.12.2022.
2. ↑  BBC 100 Women 2022: Who is on the list this year? *BBC*.  6.12.2022. Viitattu 27.4.2023.
3. ↑  Alla Pugacheva in Stockholm *www.primecuts.fi*.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Alla Pugatšova**.
* Alla Pugatšova Internet Movie Databasessa. (englanniksi)
* Virallinen sivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Latvia
* Tšekki
* Alankomaat
* Puola
* Venäjä

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |